# Pablo Capuz

Pablo Capuz Ortega (Barcelona, 30 de març de 1994) és un actor de cinema, televisió i teatre barceloní, conegut per interpretar Rai a la sèrie Merlí: Sapere aude.
Va néixer a Barcelona el 30 de març de 1994. De petit va participar en obres de teatre de la seva escola però no va començar el teatre seriosament fins al batxillerat. Mentre estudiava primer curs de medicina va participar al seu primer càsting, que li valdria el seu primer paper al cinema va ser a la pel·lícula Els últims dies, d'Àlex i David Pastor, l'any 2013. A partit d'aquell any va començar a estudiar a l'escola d'actors Nancy Tuñón, d'on es va graduar el 2017. Va fer de figurant al telefilm Ebre, del bressol a la batalla (2016) i de Fernando Fernández-Miranda al també telefilm De la ley a la ley (2017). El 2018 va aparèixer en tres episodis de la sèrie de TV3 Com si fos ahir. Ha participat en diversos curtmetratges, entre els quals destaquen Desabotonar (2019), dirigit per David S. Murga i on interpreta un jove que té relacions sexuals constants amb un altre noi però que s'han promès que no s'enamorarien.
El 2019 va ser seleccionat per la sèrie derivada de Merlí, Merlí: Sapere aude. Hi interpreta Rai, un jove benestant fred i arrogant amb poca intel·ligència emocional que estudia filosofia. La sèrie va ser renovada per una segona temporada. El 2020 participarà a la pel·lícula Eruption de Roberto Pérez Toledo.
També ha actuat en obres de teatre com ara Red i Hikimori, de Pere Vázquez, i al musical El despertar de la Primavera, de Marc Vilavella. Parla català, castellà, anglès, francès i alemany.

## Filmografia
### Pel·lícules

| Any | Títol | Paper | Notes |
| 2013 | Els últims dies | Assassí encobert | Pel·lícula |
| 2016 | Ebre, del bressol a la batalla | Soldat 5 | Telefilm |
| 2016 | Sífilis | David | Curtmetratge |
| 2016 | La gasolinera | | Curtmetratge |
| 2016 | 12 pasos | | Curtmetratge |
| 2017 | Maniac Tales | Dan | Pel·lícula |
| 2017 | De la ley a la ley | Fernando Fernández-Miranda | Telefilm |
| 2018 | Moros en la costa | Ángel | Curtmetratge |
| 2018 | Ataraxia | Iván | Curtmetratge |
| 2019 | Preludi | Víctor | Curtmetratge |
| 2019 | Desabotonar | Jorge | Curtmetratge |
| 2019 | Before the Eruption | Em | Curtmetratge |
| 2020 | Cuando se acabe el verano | | Curtmetratge |
| 2022 | Muñeca | | Curtmetratge |

### Televisió

| Any | Títol | Paper | Notes |
| 2018 | Centro Médico | Borja Ivars | 1 episodi |
| 2018 | Com si fos ahir | Aleix | 3 episodis |
| 2019 | Centro Médico | Lucas Pérez | 1 episodi |
| 2019–2021 | Merlí: Sapere aude | Rai | 16 episodis |
| 2021 | The footage project | | 1 episodi |
| 2022 | In from the cold | Diego Santos | 5 episodis |

### Teatre

| Any | Títol | Paper | Director | Teatre |
| 2015–2016 | Un musical innominable | | Marina Schiaffino | |
| 2016 | Hikikomori | Hikari | Pere Vàzquez | Stage Door Teatre |
| 2016 | Amazon 14 | Jo | Enric Lucena | Microteatre Barcelona |
| 2017 | Red | Ken | Pere Vàzquez | Microteatre Barcelona |
| 2017 | Cómo (Ex)plicarte | Carlos | Sergio Cerdán | |
| 2017–2018 | Gerónimo Stilton, la Companyia del Bon Retorn | Scribacchinus | Enric Llort | Focus |
| 2017–2018 | Ningú et va dir que fos fàcil | Darío | Gerard Nicasi | Jove Teatre Regina |
| 2017–2018 | La Paradoxa de Protàgores | Avetló | Jordi Manau | Teatre del Raval i gira per Catalunya |
| 2018 | La visita inesperada | Jan | Pau Guix | Teatre del Raval |
| 2019 | Anònims | Segrestador | Jordi Manau | Sala Barts |
| 2019 | El despertar de la primavera | Hanschen | Marc Vilavella | Teatre Victòria |
| 2021–2022 | La Pols | Jacob | Pere Vàzquez | |

## Referències

* 1 2 3 «Pablo Capuz». Nancy Tuñón. Arxivat de l'original el 2020-12-03. [Consulta: 15 setembre 2020].
* ↑ «‘Sapere aude’: el nou Merlí aterra a TV3». El Cinèfil, 11-09-2020. [Consulta: 15 setembre 2020].
* 1 2 Alarcón, Anna. «PABLO CAPUZ (Rai en 'Merlí: Sapere Aude'): "Ser diferente es tremendamente importante"» (en castellà). Vanidad, 09-01-2020. [Consulta: 15 setembre 2020].
* ↑ González, Matías E. «Pablo Capuz: "Merlí me ha potenciado a seguir creyendo en mí y luchar”» (en castellà). Escribiendocine, 16-01-2020. [Consulta: 15 setembre 2020].
* ↑ «Pablo Capuz» (en castellà). Mesala. [Consulta: 15 setembre 2020].
* ↑ «CV» (en castellà). www.pablocapuz.com. Arxivat de l'original el 2020-09-27. [Consulta: 15 setembre 2020].
* ↑ «Pablo Capuz» (en castellà). Fifth Actors Management. [Consulta: 15 setembre 2020].